Darba devējs nodrošina darba vides riska novērtēšanu visās darba vietās. Novērtēšanu veic ne retāk kā reizi gadā, kā arī praktiski uzsākot citu darbības veidu, ja ir radušās pārmaiņas darba vidē (piemēram, mainījušies darba procesi, metodes, darba aprīkojums, vielu un maisījumu izmantošana vai ražošana, būtiski pārkārtota darba vieta), ja konstatē apstākļu pasliktināšanos darba vidē vai neatbilstību normatīvajos aktos noteiktajām prasībām, ja noticis nelaimes gadījums darbā. Darba vides riska novērtēšana jāveic attiecībā uz konkrēto darba vietu vai veidu. Katram amatam (vienādu risku gadījumā amatus var apvienot) un darba vietām, kurās darbinieki veic darbus vai iespējams veiks darbus, ja nav patstāvīgas darba vietas. Darba vides riska novērtēšana jāveic: – amatiem; – darba telpām/ vietām/ objektiem; – aprīkojumam; – darba vides riska novērtēšana darbā, kuru veic grūtnieces un sievietes pēcdzemdību periodā; – ārpuskārtas risku novērtjumi pēc nepieciešamības, pēc Klienta pieprasījuma (nelaimes gadījumi, jauni amati, darba vietas u.c.).